CELEX: 32019D0569
Language: bg
Date: 2019-04-03 00:00:00
Title: Решение (ЕС) 2019/569 на Комисията от 3 април 2019 година относно предложената гражданска инициатива, озаглавена „Зачитане на върховенството на закона в Европейския съюз“ (нотифицирано под номер С(2019) 2314)

10.4.2019   
               
               
                  BG
               
               
                  Официален вестник на Европейския съюз
               
               
                  L 99/39
               
            
         РЕШЕНИЕ (ЕС) 2019/569 НА КОМИСИЯТА
         от 3 април 2019 година
         относно предложената гражданска инициатива, озаглавена „Зачитане на върховенството на закона в Европейския съюз“
         
            
               (нотифицирано под номер С(2019) 2314)
            
         
         (само текстът на френски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Като предмет на предложената гражданска инициатива, озаглавена „Зачитане на върховенството на закона в Европейския съюз“, е посочено следното: „Създаване на механизъм за обективна и безпристрастна оценка за проверка на прилагането на ценностите на Европейския съюз от страна на всички държави членки“.
                  
               
                     (2)
                  
                  
                     Целите на предложената гражданска инициатива са: „а) Предоставяне на Европейския съюз на общо законодателство, чрез което той да може да проверява по обективен начин практическото прилагане на национални разпоредби, свързани с върховенството на закона, за да се укрепи взаимното доверие между държавите членки и да се улесни прилагането на разпоредбите на член 7 от ДЕС във връзка с евентуални нарушения на ценностите на Съюза; б) Улесняване на прилагането на европейските закони относно съдебното сътрудничество по наказателноправни въпроси (например европейската заповед за арест)“.
                  
               
                     (3)
                  
                  
                     В приложението към предложената гражданска инициатива се говори за укрепване на ролята на Агенцията на Европейския съюз за основните права, от която може да бъде поискано да дава своето становище, за да се осигури максимална обективност на решенията на институциите на Съюза, включително в сферата на полицейското сътрудничество и сътрудничеството в областта на сигурността.
                  
               
                     (4)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (5)
                  
                  
                     За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (6)
                  
                  
                     Правни актове на Съюза за целите на прилагането на Договорите могат да бъдат приемани:
                     
                                 —
                              
                              
                                 за мерки за установяване на реда и условията, при които държавите членки, в сътрудничество с Комисията, правят обективна и безпристрастна оценка на прилагането, от страна на органите на държавите членки, на политиките на Съюза в областта на свободата, сигурността и правосъдието, и по-конкретно с цел да се насърчава пълното прилагане на принципа на взаимното признаване, въз основа на член 70 от Договора за функционирането на Европейския съюз (ДФЕС);
                              
                           
                                 —
                              
                              
                                 за изменения на Регламент (ЕО) № 168/2007 на Съвета (2) въз основа на член 352 от ДФЕС.
                              
                           
               
                     (7)
                  
                  
                     Обратно, правни актове на Съюза за целите на прилагането на Договорите не могат да бъдат приемани за целите на изменение на процедурата, посочена в член 7 от ДЕС.
                  
               
                     (8)
                  
                  
                     Предложената гражданска инициатива, доколкото тя е насочена към изготвянето на предложения на Комисията за правни актове за установяване на реда и условията за извършване на обективна и безпристрастна оценка на прилагането, от страна на националните органи, на политиките на Съюза в областта на свободата, сигурността и правосъдието, както и за изменение на Регламента на Съвета за създаване на Агенция на Европейския съюз за основните права, не попада по очевиден начин извън обхвата на правомощията на Комисията да представи предложение за правен акт на Съюза за целите на прилагането на Договорите в съответствие с член 4, параграф 2, буква б) от Регламент (ЕС) № 211/2011.
                  
               
                     (9)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (10)
                  
                  
                     Поради това предложената гражданска инициатива, озаглавена „Зачитане на върховенството на закона в Европейския съюз“, следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Предложената гражданска инициатива, озаглавена „Зачитане на върховенството на закона в Европейския съюз“, се регистрира.
            
            
               2.   Изявления в подкрепа на тази предложена гражданска инициатива могат да бъдат събирани въз основа на разбирането, че тя е насочена към изготвянето на предложения на Комисията за правни актове
               
                           —
                        
                        
                           за установяване на реда и условията за извършване на обективна и безпристрастна оценка на прилагането, от страна на националните органи, на политиките на Съюза в областта на свободата, сигурността и правосъдието;
                        
                     
                           —
                        
                        
                           за изменение на Регламента на Съвета за създаване на Агенция на Европейския съюз за основните права.
                        
                     
         
         
            Член 2
            Настоящото решение влиза в сила на 8 април 2019 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „Зачитане на върховенството на закона в Европейския съюз“, които се представляват от г-н Pier Virgilio DASTOLI и г-н Marco CAPPATO в качеството им на лица за контакт.
         
         
            Съставено в Брюксел на 3 април 2019 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.
         
            (2)  Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (ОВ L 53, 22.2.2007 г., стр. 1).